|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 6122 Αθήνα, 10/12/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει τον άγριο ξυλοδαρμό συναδέλφου εργαζόμενου από τον εργοδότη του στη Θεσσαλονίκη, σε κατάστημα εστίασης όπου εργαζόταν ως διανομέας.

Το περιστατικό αυτό καταδεικνύει την πραγματικότητα στους χώρους εργασίας, όπου οι εργοδότες, εκμεταλλευόμενοι τους αντεργατικούς μνημονιακούς νόμους, αντιμετωπίζουν τους εργαζόμενους σαν δούλους.

Η αδήλωτη και υποδηλωμένη εργασία λαμβάνουν τραγικές διαστάσεις. Κανένας σεβασμός των εργασιακών δικαιωμάτων, απλήρωτες υπερωρίες, μη καταβολή των δεδουλευμένων, απολύσεις, τρομοκρατία και ξυλοδαρμοί στους χώρους εργασίας είναι καθημερινότητα για μεγάλο ποσοστό εργαζομένων σε όλη τη χώρα.

Καλούμε τις αρμόδιες αρχές και ειδικότερα το ΣΕΠΕ να εντατικοποιήσουν τους ελέγχους στους χώρους εργασίας και ειδικότερα στους χώρους που ανήκουν στον τομέα του επισιτισμού – τουρισμού που πλήττεται καθημερινώς.

**Το Δ.Σ.**